text: [{"text_idx": "#000002", "text": "Sa iyang pasiunang mensahe, gipahinumduman ni Gov. Aumentado ang tanang miyembro na kinahanglang ang matag matang na pagabuhaton sa RDC makahatag ug kaayuhan sa tibuok rehiyon ug mga katawhan niini. Iyaha usab gilakip sa iyang mensahe na kinahanglang magtinabangay ang tanan aron magpabiling ASF-free ang tibuok rehiyon."}, {"text_idx": "#000003", "text": "Sa maong panagtapok, gihisgutan sa mga miyembro ang mga nagkadaiyang isyu gikan sa nagkalain-laing sektor ug ang paghatag og suporta kabahin sa mga inisyatibo na makalig-on sa mga lokal na mga prodyuser o \u201cBuy Local\u201d ug pagmugna sa mga local housing boards."}, {"text_idx": "#000005", "text": "Natuki usab sa maong council meeting ang kabahin sa usa ka position paper nga gipadala sa Bohol Chamber of Commerce and Industry, Panglao Island Chamber of Commerce and Industry, ug Construction Association Bohol sa RDC mahitungod sa pagsaka sa terminal fee ug uban pang bayrunon sulod sa Tagbilaran City Port nga walay gipahigayong public consultation sa maong dakbayan ubos sa bag-o port management provider (GlobalPort)."}, {"text_idx": "#000006", "text": "Gidawat sa mga miyembro niini ang rekomendasyon na muhangyo sa PPA Steering Committee and TWG alang sa pagtuki (review) sa AO Nos. 09-2019 ug 10-2019 ubos sa Port Terminal Management and Regulatory Framework. Kini aron makita kung aduna bay mga kakulian sa pagsaka sa ug napatuman ba ang saktong proseso."}, {"text_idx": "#000009", "text": "Gisaksihan usab nila ang pagpanumpa ni Mr. Kenneth Cobonpue isip Co-Chairperson sa RDC 7 sa pagsugod sa maong meeting."}]